b'\n_START_ARTICLE_\nHuygensovo na\xc4\x8delo\n_START_PARAGRAPH_\nHuygensovo na\xc4\x8delo (tudi Huygens-Fresnelovo na\xc4\x8delo) v fiziki pravi, da je vsaka to\xc4\x8dka valovnega \xc4\x8dela izhodi\xc5\xa1\xc4\x8de novega vala, ki se imenuje elementarni val. Novo valovno \xc4\x8delo je sestavljeni val iz vseh elementarnih valov. V treh razse\xc5\xbenostih ima elementarni val obliko polkrogle, v dveh razse\xc5\xbenostih pa obliko polkroga._NEWLINE_Na\xc4\x8delo se imenuje po nizozemskem astronomu, fiziku in matematiku Christiaanu Huygensu (1629\xe2\x80\x931695) in francoskem fiziku in izumitelju Augustin-Jeanu Fresnelu (1788\xe2\x80\x931827)._NEWLINE_S Huygensovim na\xc4\x8delom se zelo preprosto opi\xc5\xa1e lom svetlobe in uklon (glej sliki).'